Publication: Magyar Közlöny
Issue: MK-1998-92 (Year: 1998, Number: 92)
Era: 1990-2004
Section: indítványozhatja, illetve ugyanebből a szempontból kifogásolja a 10/1997. (V. 23.) Korm. rendelet (a továbbiakban:
Paragraph Index: 361

10. § (1) bekezdése és a NM.2.rend. 8. §-a sem sérti az Alkotmány 57. § (5) bekezdését. A bizonyítási eljárás során a szakvélemény felülvizsgálatára és így az NM.1.rend.-ben meghatározott Bizottság igénybevételére is csak akkor kerülhet sor, ha a fölmerült kérdéseket más szakértő igénybevételével sem lehetett megnyugtatóan tisztázni (Be. 78. §, BH 1977. 269.I.). A szakértői vélemény felülvizsgálatára jogosult testületeket az igazságügyi szakértőkről szóló 53/1993. (IV. 2.) Korm. rendelet (a továbbiakban: Korm. rend.) sorolja fel. E rendelet felhatalmazása [7. § (2) bekezdés] alapján szabályozta a miniszter a Bizottság működését. Az NM.1.rend. 10. § (1) bekezdése szerint csak a felülvizsgálatot kérő szerv kérheti a felülvélemény pontosítását. E rendelkezés alkotmányossága csak a Be.-ben foglalt egyéb, a bizonyítási eljárással és a bizonyítékok értékelésével kapcsolatos (garanciális) rendelkezések tükrében értékelhető. A Bizottság a szakértői vélemény felülvizsgálatakor nem az alapul fekvő ügyet dönti el, hanem csupán véleményt nyilvánít. Az eljáró hatóság nem köteles e vélemény szerint dönteni, ez csupán egy bizonyítási eszköz a többi között. Az eljárásban részt vevők nincsenek elzárva attól, hogy a felülvéleményt vitassák. A Be. lehetővé teszi, hogy az eljárásban részt vevők — a szakértői véleményhez kapcsolódóan — más szakértő, vagy a kérdésben jártas más személy írásbeli véleményét csatolják. Ebben az esetben a hatóság a bizonyítékok szabad értékelése elvének megfelelően az okiratokra vonatkozó szabályok szerint felhasználhatja e véleményt, azt bizonyítékként értékelheti (BK 164. sz. állásfoglalás). Ha az eljárásban részt vevő úgy véli, hogy a szakértői, vagy a Bizottság által meghozott szakértői vélemény nem helytálló, lehetősége van az általa elfogadható szakértelemmel rendelkező személy írásbeli véleményének csatolására. Az okirat és szakvélemény, egyaránt bizonyítási eszközök, az eljáró hatóságot ezek értékelésében semmi nem köti, meggyőződése szerint dönthet [Be. 5. § (3) bekezdés, 61. §]. A Bizottság által adott felülvélemény nem döntés (felülvéleményt — a fentiek szerint — az eljáró hatóság előtt vitatni lehet), tehát az indítványozó által e tekintetben felvetett probléma a jogorvoslati jog körén kívül esik. Mindezeket figyelembe véve az Alkotmánybíróság megállapította, hogy nincs összefüggés az Alkotmány

Source: https://magyarkozlony.hu/hivatalos-lapok/ac56d23989951efec19b0c1fc1a1eb529ed59803/dokumentumok/c7a43d530b31dfc73216dae78c1588e8c12354d4/letoltes